సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
SBI అదిరిపోయే శుభవార్త.. ఆ తగ్గింపు నిర్ణయం అమలులోకి!
స్టేట్ బ్యాంక్ కస్టమర్లకు తీపికబురు. ఎస్‌బీఐ రెపో లింక్డ్ హోమ్ లోన్స్‌ను అందుబాటులోకి తీసుకువచ్చింది. వడ్డీ రేటు 8.05 శాతం నుంచి ప్రారంభమౌతోంది. సెప్టెంబర్ 1 నుంచి ఈ ప్రయోజనం అందుబాటులోకి వచ్చింది.
Samayam Telugu | Updated:
Sep 2, 2019, 10:18AM IST
హైలైట్స్
రెపో లింక్డ్ హోమ్ లోన్స్ ఆవిష్కరించిన స్టేట్ బ్యాంక్
సెప్టెంబర్ 1 నుంచి రుణాలు అందుబాటులోకి
వడ్డీ రేటు 8.05 శాతం నుంచి ప్రారంభం
రూ.75 లక్షలలోపు రుణాలకు ఇది వర్తింపు
దేశీ దిగ్గజ బ్యాంక్ స్టేట్ బ్యాంక్ ఆఫ్ ఇండియా (ఎస్‌బీఐ) తన కస్టమర్లకు తీపికబురు అందించింది. రిజర్వు బ్యాంక్ ఆఫ్ ఇండియా (ఆర్‌బీఐ) రెపో రేటు లింక్డ్ హోమ్ లోన్స్ అందిస్తోంది. దేశంలో ఈ తరహా రుణాలు అందిస్తున్న తొలి బ్యాంక్ ఇదే కావడం గమనార్హం.
ఎస్‌బీఐ జూలై నెలలోనే ఈ రుణాల గురించి ప్రకటన చేసింది. అయితే సెప్టెంబర్ 1 నుంచి వీటిని కస్టమర్లకు అందిస్తోంది. పీఎన్‌బీ, బ్యాంక్ ఆఫ్ బరోడా వంటి బ్యాంకులు కూడా రెపో లింక్డ్ హోమ్ లోన్స్ అందిస్తామని ప్రకటించాయి. మరిన్ని బ్యాంకులు వీటి దారిలోనే నడిచే అవకాశముంది.
స్టేట్ బ్యాంక్ రెపో లింక్డ్ హోమ్ లోన్ ప్రొడక్ట్ కింద గృహ రుణాలను 8.05 శాతం వడ్డీ రేటుకే పొందొచ్చు. ఇదివరకు వడ్డీ రేటు 8.4 శాతంగా ఉంది. సెప్టెంబర 1 నుంచి వడ్డీ రేటు తగ్గింపు ప్రయోజనం అందుబాటులోకి వచ్చింది. రెపో లింక్డ్ హోమ్ లోన్స్‌కు కస్టమర్ల నుంచి మంచి స్పందన వస్తోందని ఎస్‌బీఐ చైర్మన్ రజనీష్ కుమార్ తెలిపారు.
Also Read: బ్యాంక్ ఖాతాదారులకు తీపికబురు.. గంట ముందు నుంచే ఆ సేవలు!
ఎస్‌బీఐ రెపో హోమ్ లోన్స్ వడ్డీ రేటు ఎలా పనిచేస్తుందంటే?
స్టేట్ బ్యాంక్ రెపో లింక్డ్ హోమ్ లోన్ వడ్డీ రేటు ఆర్ఎల్ఎల్ఆర్‌పై ఆధారపడి ఉంటుంది. ఇది ఆర్‌బీఐ రెపో రేటుకు 225 బేసిస్ పాయింట్లు ఎక్కువగా ఉంటుంది. ఆర్‌బీఐ ఎప్పుడైతే రెపో రేటును మారుస్తుందో, అప్పుడు ఎస్‌బీఐ ఆర్ఎల్ఎల్ఆర్ కూడా ఆటోమేటిక్‌గా మారుతుంది.
సెప్టెంబర్ 1 నుంచి మంచి క్రెడిట్ స్కోర్ కలిగిన కస్టమర్లు ఎస్‌బీఐలో 8.05 శాతం వడ్డీరేటుకే హోమ్ లోన్స్ పొందొచ్చు. రూ.75 లక్షలలోపు రుణాలకు ఇది వర్తిస్తుంది. అదే రూ.75 లక్షలకు పైన రుణాలకు వడ్డీ రేటు 8.75 శాతంగా ఉండొచ్చు.